242. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 350555 της 17/21 Οκτ. 1991 (ΦΕΚ Β΄ 863) Εσωτερική διάρθρωση τμήματος Κτηνιατρικών Εφοδίων φαρμάκων, προσθετικών Ζωοτροφών και Βιολογικών Προϊόντων της Δ/νσης Κτηνιατρικής Αντιλήψεως, Φαρμάκων και Εφαρμογών. Έχοντες υπόψη: 1.Τις διατάξεις: α)Της παρ. 4 του άρθρ. 2 του Νόμ. 51/75 «περί αναδιοργανώσεως των δημοσίων πολιτικών υπηρεσιών» (ΦΕΚ 125/Α΄/75) β)Της περίπτ. γ΄ (αα, ββ, γγ, δδ, ιστιστ, ιζιζ) της παρ. 2 του άρθρ. 2 του Π.Δ. 455/1990 «σύσταση και αναδιάρθρωση κτηνιατρικών Υπηρεσιών Υπουργείου Γεωργίας» (ΦΕΚ 37/Α΄/86). 2.Τις ανάγκες εύρυθμης λειτουργίας της αποθήκης Κτηνιατρικών Εφοδίων, που οι αρμοδιότητές της υπήχθησαν στο Τμήμα Γ΄ της Δ/νσης Κτηνιατρικής Αντιλήψεως, Φαρμάκων και Εφαρμογών (ΚΑΦΕ), αποφασίζουμε: 1.Συνιστούμε στο Τμήμα Κτηνιατρικών Εφοδίων, Φαρμάκων, προσθετικών Ζωοτροφών και Βιολογικών Προϊόντων της Δ/νσης Κτηνιατρικής Αντιλήψεως, Φαρμάκων και Εφαρμογών, Γραφείο Αποθήκης Κτηνιατρικών Εφοδίων (ΑΚΕ), με έδρα την Αγία Παρασκευή Αττικής (Αιτωλίας 27). 2.Στην αρμοδιότητα του πιο πάνω Γραφείου ανήκει: α)Η γραμματειακή εξυπηρέτηση της αποθήκης, η τήρηση των φακέλλων προσωπικού, η σύνταξη ετήσιου προϋπολογισμού, η σύνταξη των δικαιολογητικών δαπανών και πληρωμών και γενικά η αντιμετώπιση παντός διαχειριστικού και λογιστικού θέματος σχετικού με την καλή λειτουργία της Αποθήκης. β)Η σύνταξη προδιαγραφών των Κτηνιατρικών Εφοδίων, Φαρμάκων και Βιολογικών Προϊόντων, που προορίζονται για τις ανάγκες των κτηνιατρικών υπηρεσιών. γ)Η σε συνεργασία με αρμόδιες υπηρεσίες και φορείς κατάρτιση προγραμμάτων προμηθειών κτηνιατρικών εφοδίων, η μέριμνα ένταξής τους στο ενιαίο πρόγραμμα προμηθειών και η παρακολούθηση εκτέλεσης αυτών. δ)Η παρακολούθηση των διαγωνισμών προμήθειας κτηνιατρικών εφοδίων, η μέριμνα για την αγορά και παραλαβή τους, εναποθήκευση και διαφύλαξη αυτών. ε)Η σε συνεργασία με αρμόδιες κτηνιατρικές υπηρεσίες, προώθηση των εφοδίων στις περιφερειακές υπηρεσίες, ύστερα από εντολή της Διεύθυνσης, η λογιστική παρακολούθηση της διακίνησής τους και η διαχείριση του χρηματικού. Η τήρηση, ενημέρωση και διαφύλαξη των απαραίτητων βιβλίων, εντύπων και πινάκων και η έκδοση των σχετικών τριπλοτύπων χρεοπίστωσης των διαφόρων υλικών. στ)Η μέριμνα για τη συσκευασία και την μεταφορά των εφοδίων στους τόπους αποστολής τους. 3.Του γραφείου Αποθήκης Κτηνιατρικών Εφοδίων (ΑΚΕ) προΐσταται υπάλληλος κλάδου ΠΕ3 Κτηνιατρικού. 